b'\n_START_ARTICLE_\nJurij Zrnec\n_START_SECTION_\n\xc5\xbdivljenjepis\n_START_PARAGRAPH_\nKot osnovno\xc5\xa1olec je treniral latinskoameri\xc5\xa1ke in standardne plese kjer je bil zelo uspe\xc5\xa1en. Obiskoval je srednjo \xc5\xa1olo za oblikovanje, kasneje pa se je vpisal na Akademijo za gledali\xc5\xa1\xc4\x8de, radio, film in televizijo. V drugem poskusu je opravil sprejemni izpit._NEWLINE_Najprej je igral v \xc5\xa0entjakobskem gledali\xc5\xa1\xc4\x8du, leta 2003 pa je postal \xc4\x8dlan Slovenskega narodnega gledali\xc5\xa1\xc4\x8da Drama Ljubljana. \xc5\xbde leto kasneje je prejel Bor\xc5\xa1tnikovo nagrado za mladega igralca._NEWLINE_Slovenski javnosti bolj poznan je postal z vodenjem podelitve Viktorji leta 2003, kjer je presenetil s svojim humorjem._NEWLINE_Leta 2006 je z vlogo mladega zdravnika Muca v Na\xc5\xa1i Mali Kliniki po\xc5\xbeel velik uspeh in postal zelo slaven. Kmalu za tem pa je na POP TV-ju z Ladom Bizovi\xc4\x8darjem dve leti vodil razvedrilno oddajo \xc2\xbbAs ti tud not padu?!\xc2\xab , ki mu je prinesla \xc5\xa1tiri viktorje. Kot re\xc5\xbeiser je soustvarjal gledali\xc5\xa1ko predstavo 5mo\xc5\xa1kih.com._NEWLINE_Leta 2010 so premierno predvajali  mladinski celove\xc4\x8derni film Gremo mi po svoje, kjer je imel Jurij glavno mo\xc5\xa1ko vlogo, za_NEWLINE_katero je prejel tudi nagrado. Prav zaradi Jurijeve priljubljenosti in prepoznavnosti je Gremo mi po svoje postal najbolj gledan slovenski film vseh \xc4\x8dasov. Po velikem uspehu filma so dve leti kasneje posneli \xc5\xa1e drugi del, ki pa je ostal v senci prvega._NEWLINE_Na vrhuncu njegove kariere se je leta 2008 poro\xc4\x8dil z igralko Sabino Kogov\xc5\xa1ek, s katero ima dve deklici. Kasneje se je njegovo zdravstveno stanje poslab\xc5\xa1alo. Imel je dva infarkta in plju\xc4\x8dno embolijo. Njegovo \xc5\xbeivljenje je viselo na nitki, vendar si je opomogel, zakonska zveza s Sabino pa se kljub vsemu ni obdr\xc5\xbeala._NEWLINE_Zaradi bolezni je bil pred \xc4\x8dasom njegov videz precej spremenjen, zmanj\xc5\xa1al je tudi intenzivnost nastopanja. V zadnjem letu je izgubil nekaj kilogramov in se vra\xc4\x8da v ustaljene vode, ve\xc4\x8d se posve\xc4\x8da tudi svojima h\xc4\x8derkama. _NEWLINE_Njegova partnerka je Aleksandra Ilijevski, pevka zasedbe Pli\xc5\xa1.'